"Kui ettevõtja muretseb, et teadmata päritoluga kullaga kauplemine võib mõjuda halvasti tema reputatsioonile, siis jah, muidugi võib, kui peaks tulema välja, et näiteks mingi organiseeritud kurjategijate grupp korraldab oma tegevust läbi konkreetse ettevõtte," ütleb rahapesu andmebüroo analüüsiteenistuse vanem Aivar Orukask. Ta lisab veel üldistades, et ettevõtjate mõningane hirm võib tulla sellest, et nende äri seisnebki riskide võtmises. "Sularahaäri ongi riskiäri, kui ei taheta  riski võtta, ei saa sellist äri teha," teatab Orukask.